2. ΒΑΣΙΛΙΚΟΝ ΔΙΑΤΑΓΜΑ της 5 Μαΐου /27 Ιουν. 1956 Περί επεκτάσεως της ισχύος των διατάξεων των άρθρ. 2, 3, 5, 6, 7 και 8 του από 10.9/14.10.54 Β.Δ/τος «περί συστάσεως παρά τω ΤΕΒΕ ειδικού λογαριασμού Νοσοκομειακής περιθάλψεως δια τους ησφαλισμένους των πόλεων Ηρακλείου (Κρήτης) Πατρών, Λαρίσης κλπ.». Έχοντες υπόψη: 1)Τας διατάξεις του άρθρ. 1 του Νόμ. 6364/34 «περί ιδρύσεως Ταμείου Ασφαλίσεως Επαγγελματιών και Βιοτεχνών Ελλάδος», εν συνδυασμώ προς τας διατάξεις των Α.Ν. 580/45, 1538/50. 2)Γνώμην του Διοικητικού Συμβουλίου του Ταμείου Ασφαλίσεως Επαγγελματιών και Βιοτεχνών Ελλάδος διατυπωθείσαν κατά τας συνεδριάσεις αυτού της 19/7/55, 29/7/55.5.8.55 και 12.8.55 (αριθ. αποφ. Δ.Σ. 2313, 2394, 2471, 2522) και υποβληθείσαν εις το Υπουργείον Εργασίας δια της υπ’ αριθ. 43768/9165 ε.ε. αναφοράς του (αριθ. πρωτ. 53804/Α.564). 3)Γνώμην του Συμβουλίου Επικρατείας (αριθ. πρακτικού 840/7.12.55). 4)Σύμφωνον γνώμην του ΑΣΔΥ διατυπωθείσαν κατά την συνεδρίασιν αυτού της 3/2/56 ως το υπ’ αριθ. πρακτικόν αυτού 104/56. Προτάσει των Υπουργών επί των Οικονομικών και Εργασίας, απεφασίσαμεν και διατάσσομεν. «Άρθρ.1.-Αι διατάξεις των άρθρ. 2, 3, 5, 6, 7 και 8 του από 10.9/14.10.54 Δ/τος «περί συστάσεως παρά τω ΤΕΒΕ Ειδικού Λογαριασμού Νοσοκομειακής Περιθάλψεως» ως αύται ετροποποιήθησαν και συνεπληρώθησαν μεταγενεστέρως, επεκτείνονται και ισχύουν δια τους αμέσως παρά τω ΤΕΒΕ ησφαλισμένους των πόλεων Ηρακλείου Κρήτης, Πατρών, Λαρίσης, Καβάλας Καλαμών, Λαμίας, Ιωαννίνων, Αγρινίου, Πύργου Ηλείας, Σερρών, Δράμας και Χίου. 2.Ως ημέρα ενάρξεως των εισφορών ασθενείας εις τας ανωτέρω πόλεις ορίζεται η πρώτη Ιουν. 1956, της δε παροχής της νοσοκομειακής περιθάλψεως η 1η Δεκεμβρίου ιδίου έτους. Άρθρ.2.-Παρ’ εκάστη των ανωτέρω πόλεων συνιστάται γραφείον ασθενείας, το προσωπικόν του οποίου λαμβάνεται εκ του ήδη παρά τω Τ.Ε.Β.Ε. υπηρετούντος προσωπικού και αποτελείται από ένα υπάλληλον ούτινος οι αρμοδιότητες είναι οι καθοριζομέναι εκ της παρ. 3 του άρθρ. 9 του ανωτέρω Β.Δ/τος. Άρθρ.3.-1.Εις εκάστην των ανωτέρω πόλεων συνιστάται ανά μία θέσις ελεγκτού ιατρού και ανά μία Υγειονομική Επιτροπή. 2.Ως προς τα καθήκοντα των ελεγκτών ιατρών και των Υγειονομικών Επιτροπών, την συγκρότησιν τούτων, τρόπον διορισμού, θητείαν, αποζημίωσιν αυτών, κλπ. ισχύουν και εφαρμόζονται αι διατάξεις των άρθρ. 10, 11 και 12 του από 10/9.14.10/54 ανωτέρω Β.Δ/τος ως τούτο ετροποποιήθη ή συνεπληρώθη μεταγενεστέρως και ως τροποποιείται δια του παρόντος. Άρθρ.4.-(Τροποποιείται η παρ. 5 του άρθρ. 12 του αυτού ως άνω Β.Δ/τος). Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 